Hej.
Nå...
Hvordan gik din bar mitzvah?
Den gik fint.
Du gik glip af en god aften.
Det gjorde du også.
Jeg brændte ikke koteletterne på.
Det var skønt.
- Gik oplæsningen godt? - Ja.
Og kædedansen?
Ja. Det var fantastisk.
Det ville jeg gerne have set.
Måske skulle jeg være kommet.
Undskyld. Jeg tager alle de forkerte beslutninger for tiden.
Så, så.
- Hvad er der galt? - Det er Daniel.
Han har hyret en blodsuger af en advokat,
som vil tage alt, hvad jeg ejer.
En fyr, han har mødt til squash, som er partner i et stort firma.
Hvor tror du, jeg fandt min advokat?
Fra en busreklame.
Jeg troede, vi skulle skilles i mindelighed. Som voksne.
Men du kender Daniel. Han vil altid vinde.
Så nu må jeg finde en, der er dygtig. Og det koster.
Ja.
Undskyld, Marty.
Jeg ved, jeg sagde, at sidste gang ville blive sidste gang.
Det er fint.
Vi skal have bragt det i orden.
Bare sig til. Jeg ringer til Irving. Han vil sikkert gerne hjælpe.
Tak.
Det skal nok gå.
Det skal nok gå alt sammen.
BASERET PÅ PODCASTEN AF WONDERY OG BLOOMBERG
Det går fint.
Det går fint på jobbet.
Jeg har måttet sende en del rykkere på det sidste.
Det er hårdt, for de fleste kunder er venner af familien.
- Jeg havde det samme problem. - Havde du det?
Ja.
Man kan ikke være terapeut det ene øjeblik og inkassator det næste.
Så når det er nødvendigt,
sender min advokat et brev. Marshall Feldhammer.
Han blev advokat, mens han sad inde for manddrab.
Hold da op.
Det var flot, at han fik rettet op på sit liv.
Og det er flot af dig at give ham en chance.
- Han findes slet ikke. - Nå?
Han er en fiktiv karakter. Mit alterego.
Ingen ved det.
Men du kan bande på, de punger ud, når Marshall skriver.
Du milde.
Jeg havde faktisk en usynlig ven. Norman Horowitz.
- Da jeg var barn. - Godt navn.
Han forsvandt, efter han tegnede
nogle meget detaljerede kønsorganer på mine forældres gardiner.
Måske kunne Norman Horowitz være min Marshall Feldhammer.
Hvorfor ikke?
På et tidspunkt må vi hellere tale om det med kønsorganerne.
Hvordan går det med Phyllis?
Med Phyllis?
Fint.
Ved du, hvilket ord jeg er træt af at høre, Marty?
"Fint."
Alt er ikke fint.
Det er fint, at alt ikke er fint.
Så helt ærligt, hvordan har du det?
Helt ærligt, så har jeg det...
Godt, ny regel.
Hver gang du siger f-ordet, får du en bøde.
Der kan du bare se.
Sådan.
Jeg sagde det lige.
Her er en dollar.
Det er forstået.
Jeg var glad for, at Phyllis kom og sagde undskyld.
Det var jeg.
Men...
Nu er jeg lidt bekymret over noget...
Noget pengehalløj.
- Har du problemer? - Nej, slet ikke.
Det er Phyllis.
Hun har bedt mig frigive noget af formuen.
Og jeg hjælper gerne.
Det gør jeg.
- Hvorfor er det op til dig? - Min far valgte mig som bobestyrer.
Fordi jeg er mere påpasselig.
Med penge altså.
Pengene er øremærket nødsituationer.
Og Phyllis har haft en del nødsituationer.
Virksomheder, der gik konkurs og måtte reddes.
- Idéer, som aldrig blev til noget. - Javel.
Men der er ikke ubegrænsede midler.
Det er meningen, de skal holde resten af livet.
Og AFC er ikke nogen guldmine.
Nærmere det modsatte.
Hvorfor har hun brug for penge?
På grund af skilsmissen.
- Nu ved jeg, hvad der går dig på. - Hvad?
Kom hun for at sige undskyld?
Eller kom hun, fordi hun manglede penge?
Jeg er nødt til at tro på...
Du skal passe på, at du ikke tilskynder usund adfærd.
Både for hendes og din skyld.
Hun er det eneste familie, jeg har.
Ja, og hun fylder en hel del.
Hvad mener du?
Hun er din søster.
Men for dig udfylder hun en forældrerolle.
Og du er hendes bror.
Men du udfylder rollen som hendes mand.
Det er en usund dynamik.
Sådan har jeg aldrig tænkt på det.
Tiden er ved at være gået,
men jeg vil gerne dykke ned i det med din søster næste gang.
Ja. Tak, dr. Ike.
I øvrigt har jeg måske en opgave til dig.
Jaså.
En af mine patienter er Broadway-producer.
Han skal bruge stoffer til en ny opsætning.
Det er da en fantastisk mulighed.
Tak.
Men det er nok for stor en opgave.
Det er op til dig.
Jeg tilbyder muligheden, ikke resultatet.
Du nævnte bare, at det ikke gik så godt for AFC.
Måske er det på tide at være ambitiøs. At strække sig lidt.
"Fint" er ikke godt nok.
- Marty? Marty Markowitz? - Ja.
- Kom herop, så tager vi en snak. - Okay.
Det er hurtigere end skuespilskolen.
Hold da op.
Så du er Ikes ven?
Ja.
Fremragende terapeut.
Han hjalp mig gennem to skilsmisser.
Forhåbentlig også den tredje.
Vi opfører Jesus Christ Superstar om under en måned.
Kender du den?
Jeg har ikke mødt ham, men jeg ved, hvem han er.
Instruktøren forestiller sig,
at bagtæppet glitrer og glimrer
og fører messias til himmels.
Men du skal vide,
at instruktøren ikke er billig.
Derfor må denne port til paradis ikke være dyr.
Jeg er med.
Jeg vil være helt ærlig.
Vi har aldrig lavet noget så stort før.
Hvorfor fanden sender Ike dig, hvis du ikke magter opgaven?
Jamen...
Jeg siger ikke, at vi ikke magter opgaven.
Vi udvider forretningen for tiden.
Jeg vil ikke agere forsøgskanin.
Jeg er ked af, du tog helt herop.
Nu skal du høre, Benny.
Du sagde forsøgskanin.
Jeg var vild med kaniner i high school.
Det er sandt.
De er nogle majestætiske dyr.
Vi burde alle stræbe efter at være forsøgskaniner.
Jeg taler med mine ansatte,
og så hører du fra os.
Vi finder nok ud af det.
Det tror jeg ikke, vi kan.
Kom nu, venner. Nu tænker vi.
Ud af boksen.
Det er en stor mulighed for os. Det er spændende.
Hvordan skaffer vi alt det stof?
Bruce, hvad med vores leverandører?
Nogen må da sælge en gros.
Ja, men denne mængde, Marty...
Det vil koste $20.000 før bearbejdning.
Jaså. Så kommer bearbejdningen...
Tyve procent oveni.
Hvem har idéer til, hvordan vi kan nedbringe omkostningerne?
- Bruce? - Min hånd var ikke i vejret.
Kom nu. Der er ingen dumme idéer. Vi tænker bare højt.
Sig, hvad der falder dig ind.
Kom nu.
Kom med en dårlig idé, så vi kan komme i gang.
Giv mig en dårlig idé.
Hvad nu, hvis vi brugte...
...sølvpapir?
Bruce, hvad fanden snakker du om?
- Du bad om en dårlig idé. - Ja, undskyld.
Cathy, hvad er det første, der falder dig ind?
Du skal ikke tænke.
Fondue.
Godt. Prøv igen.
Bare kom med det. Du skal ikke tænke.
Fondue. Beklager.
Det her er uden sammenligning det værste møde, vi har haft.
Det er jeg nødt til at sige.
Jeg kunne ikke opildne dem. De fokuserede kun på alt det negative.
- Du virker oprørt. - Jeg har det fint.
Jeg har kun en 20'er.
Jeg glemmer altid småpenge.
Prøv igen.
Jeg er oprørt. Du har ret.
Vi får en stor mulighed takket være dig.
Men de var så negative.
Det er sådan med udfordringer, at man har et valg.
Man kan se dem som en forhindring
- eller en mulighed. - Javel.
De er enten anstødssten eller trædesten.
Ja.
Udfordringer tvinger en til at tilpasse sig, lære og udvikle sig.
Ja. Præcis.
Nå du taler på den måde,
bliver jeg inspireret.
Jeg føler, jeg kan klare alt.
Har du overvejet,
og jeg ved ikke, hvad man kalder det,
men at blive... erhvervspsykolog?
- Hvad mener du? - Mine ansatte sidder fast i fortiden.
Måske kunne du motivere dem.
Skrue op for deres ambitioner.
Lære dem at strække sig.
Det har jeg aldrig prøvet før.
Er det en forhindring eller en mulighed?
Tak. Det er en stor ære at være her.
Mit navn er Isaac Stevens.
Marty var så venlig at give mig den her.
AFC's personalehåndbog.
Jeg går ud fra, I har læst den.
- Nej. - Ja.
Nej.
- Ja. - Jeg læste den i går aftes.
Fremragende læsning.
Må jeg komme med et lille forslag?
Læg fortiden bag jer. Fremtiden begynder nu.
I dag vil jeg tale om mindset.
Hvis vi vil ændre verden,
- må vi ændre, hvordan vi ser på den. - Marty?
- Marty! - Giver det mening?
I guder. Advokaten tog mig på røven tre gange.
Undskyld.
- Værsgo. - Jeg vidste ikke...
- Hej. - Nej.
Beklager.
- Kom bare. Vi er midt i en workshop. - Er vi?
Cathy, lad mig spørge dig. Hvordan får man en blomst til at gro?
Det gør jeg sjældent.
- Hvorfor griner I? Det passer. - Cathy.
Hvem fanden er han?
Marty siger, han er erhvervspsykolog.
...og så dør den, ikke?
Alt her i verden er ligesom den blomst.
Hvis vi ikke vokser og trives, dør vi.
Det er enten eller.
Hænderne i vejret.
Hvem har lyst til at leve?
Hvem vil have forhold, som trives og blomstrer?
Hvem vil have en karriere, som trives og blomstrer?
Hvem vil have et liv, hvor I trives og blomstrer?
Marty, kan vi tale sammen?
Ikke nu.
Phyllis.
Vil du trives og blomstre?
- Hvad? - Vil du trives og blomstre?
Så lad gå.
Tak.
Lad os ud fra idéen om ubegrænset potentiale
tale om chefens nye forretningsidé. Marty?
Godt. Inden i morgen skal vi finde ud af,
hvordan vi kan levere bagtæppet uden at gå konkurs.
Hvor kan vi begynde?
Ingen anelse.
Husk nu, vi deler problemer op i mindre dele.
Vi kunne specificere, hvad det koster at lave tæppet.
Fremragende. Find en brandslukker. Der er fut i Bruce.
Materialerne koster $20.000.
Men det er før bearbejdningen...
- Hvad? - Hørte I også det?
Jeg hørte et "men."
Sagde jeg det?
Ja. Beklager, Marty.
Chefen er ikke fredet.
- Fint. - Du må tage straffen.
Jeg betaler bøden.
Beklager men'et. Jeg omformulerer.
Bearbejdningen øger prisen betragteligt.
Hvad skal vi gøre ved tæppet?
Det skal desinficeres og brandimprægneres.
Og så er der arbejdstimerne.
Brandimprægneres?
Hvor ofte bryder de i brand?
Ikke særlig ofte. Teknisk set er det unødvendigt.
Risikoen for, at det bryder i brand, er meget lille.
Ja, på grund af brandimprægneringen.
Phyllis, kender du udtrykket
"våde vejbaner forårsager regn"?
Kender du udtrykket "uagtsomt manddrab"?
Her løser vi problemer. Vi skaber ikke nye.
Men industristandarden er brandsikre materialer...
Phyllis!
- Spar mig for det "men"-pis. - Det var et "men."
Læg en dollar i glasset.
- Men industristandarden... - Endnu et "men."
- Det er industri... - To i træk.
Nu skal jeg, Phyll.
Godt. Hvad skal vi spørge os selv om?
Tænk på workshoppen. Er der en alkymist til stede?
Vi skal spørge os selv, hvordan vi gør en forhindring til en mulighed.
Præcis, Bruce.
- Gudfader. - Hvordan gør vi det?
- Undskyld. - Tænk.
Vi er nødt til at brandsikre dem. De er tæt på de varme lamper.
Selvom det kun er toppen.
Vi kunne nøjes med at brandsikre toppen af tæppet.
Det er den eneste del af tæppet, der kan gå i brand.
Ved du, hvad du gør nu?
- Nej. - Mener du det?
Ved I, hvad han gør nu?
- Nej. - Nej.
Du tænker med ubegrænset potentiale.
Det er det, du gør.
Du tænker med ubegrænset potentiale.
Beklager, men det er for skørt.
- Det går ikke. - Nej.
Man kan ikke nøjes med at brandsikre toppen af tæppet.
Det skøre er, at ingen har tænkt på det før.
Det er derfor, han bestemmer.
Der er gang i bølgerne.
Fem minutters pause. I har fortjent det.
Jeg har det så fedt.
- Har du det også fedt? - Helt vildt.
- Vi skal på Broadway, skatter. - Marty, er det Ike?
Er det dr. Ike?
Hvad laver han her?
Han hjælper os.
Han har været god for mig.
Jeg tænkte, han kunne hjælpe os alle. Og det kunne han.
Er det overhovedet lovligt?
Han udøver mirakler. Han har ændret mit liv.
- Han har ændret mig. - Jeg syntes ikke, du skulle ændre dig.
Men det gjorde jeg.
Jeg kunne ikke lide den gamle Marty. Han var ynkelig.
Alene det, at vi kan have den her diskussion,
uden at mine tarme snører sig sammen.
Det er en personlig sejr.
- Men jeg var vild med den gamle Marty. - Ingen men'er.
Gamle Marty var ikke glad.
Phyll, jeg kan stadig være mig.
Være stærk, selvsikker.
Være en mand.
Det har dr. Ike lært mig.
Køber du virkelig det sludder?
Jeg ved bare, at dr. Ike gør mig glad.
Det gør den her samtale ikke.
Lige siden han kom ind i billedet, har vi skændtes konstant.
Så hold op med det. Giv ham en chance.
Okay.
Jeg skal nok prøve. Jeg prøver.
Ja. Okay.
Sikke en dag. Det var fantastisk.
Det var så sjovt. Og spændende.
- Hvor er det godt, skat. - Jeg elsker mit job.
Men man kan ikke løse moderkomplekser på et par timer.
Men vi smøgede ærmerne op og fandt en løsning,
og nu ender resultatet på Broadway.
- Du klarede ærterne. - Ja.
- Og jeg tjente en god skilling. - Nå?
Ja. Marty betaler for workshoppen
plus alle de aftaler, jeg måtte aflyse.
Hold da op. Er det i orden?
Jeg mener, må man det?
Jeg udførte da et stykke arbejde.
- Ja, men det virker bare... - Det er sjovt.
At hjælpe folk med at se deres potentiale mindede mig om mit eget.
Alt det, jeg drømmer om.
Ja, men du er så dygtig til det, du laver.
Ja, men jeg vil udrette mere.
Jeg vil skrive bøger. Jeg vil undervise. Jeg vil starte et firma.
Jeg har sagt til Marty, at han skal være ambitiøs.
At han skal strække sig. Jeg burde lytte til mit eget råd.
Det er fantastisk,
for jeg har faktisk overvejet at begynde at studere igen.
Måske skal jeg hente en ansøgning i morgen.
Skat, det koster penge. Det tjener vi ikke på.
Nej, men i forhold til at være ambitiøs.
Du er så sjov.
Hvorfor føler du dig så truet af, at jeg har et personligt mål?
Jeg føler mig ikke truet.
Jeg synes, det er sødt.
- Godnat, Ike. Jeg går i seng. - Nej.
- Vær nu ikke sådan. - Hvordan?
Træt?
Du ved, jeg synes, du er klog og smuk.
Og din lykke er det vigtigste for mig.
Mener du det?
Jeg synes, det er en meget spændende tid for os.
Ja.
Det synes jeg også.
Min lille shaina maidel.
Vil du høre min AFC-tale?
- Lige nu? - Ja. Den er 40 minutter lang.
Ja.
Tak, fordi du ville tale med mig.
Selv tak.
Marty ved ikke, jeg er her. Det skal blive mellem os to.
Selvfølgelig. Hvad har du på hjerte?
Det ved du vist godt.
Marty.
Jeg ved det godt. Du synes nok, jeg er overbeskyttende.
Jeg har altid sagt, at han er mit fjerde barn.
Men han er ikke et barn.
Og han er ikke dit barn. Han er en voksen mand.
Måske undervurderer du ham.
Måske gør jeg ikke.
Men jeg ved, hvad der er normalt.
Og det er ikke normalt for en terapeut at arrangere en bar mitzvah for en patient.
Og det er ikke normalt for en terapeut at besøge patientens arbejdsplads.
Der skal være grænser.
Siger kvinden, der ringer til min rabbiner og kommer ind på mit kontor for at snage.
Hvor går grænsen der?
Ser du...
Jeg er faktisk glad for, du kom.
For mens du er bekymret for din bror,
er jeg bekymret for dig.
- Mig? - Ja, dig.
Du har mistet begge dine forældre. Du er midt i en skilsmisse.
Alligevel kommer du her, fordi du er bekymret for Marty.
Mit spørgsmål er: Hvem bekymrer sig for Phyllis?
Hvem tager sig af Phyllis?
Hvorfor sætter du ikke dig selv først for en gangs skyld?
Jeg fornemmer, at du sjældent får mulighed for at tale om dig selv.
Det har du ret i.
Lad os glemme Marty. Lad os tale om dig.
Hvad var det nu, din eksmand hed?
Daniel.
Daniel? Må jeg kalde ham narrøven?
Ja.
Hvad er der med den narrøv?
Tja...
Jeg tog mig af hans forældre.
Jeg skænkede ham en familie.
Jeg gav ham alt, mens mit eget firma led tab.
Og det øjeblik han får en smule succes,
indleder han en affære med en af sine kvindelige ansatte.
Det må gøre ondt.
Det gør det.
Du er ikke blevet værdsat nok.
- Nej. - Hvad med dine drømme?
Dit potentiale?
Eller har du haft travlt med at hjælpe andre?
Præcis.
Jeg synes, du er modig, Phyllis.
Tak.
Og jeg kan se, hvor stærk du er.
Tak, dr. Herschkopf.
Sig mig, hvordan var dit forhold til din far?
Han var ret streng mod mig.
Mere end mod Marty?
Jeg troede ikke, vi talte om Marty.
- Kun når det er relevant. - Okay.
Marty var drengen. Han var favoritten.
Han slap afsted med alt.
Men jeg...
Jeg ved det ikke.
Jeg kunne aldrig leve op til min fars forventninger.
Så du har brugt hele dit liv på at behage andre,
fordi din far aldrig var tilfreds.
Måske.
Det giver faktisk mening.
Du er virkelig skarp.
Jeg kan bare se et mønster.
Tak.
Den gode nyhed er,
at det at genkende mønsteret er første skridt mod at ændre det.
Du behøver ikke være mor for din bror længere.
Du behøver ikke være mor for dine forældre.
Du behøver ikke være mor for narrøven. Du kan endelig være dig.
Hvordan lyder det?
Det lyder virkelig godt.
Mor og far er her ikke mere.
Marty er endelig ved at blive voksen.
Du behøver ikke længere opvarte narrøven
eller forsøge at vise dit værd med dødfødte forretningsidéer.
Hvad siger du?
Hvad?
Hvad sagde du lige?
Du behøver ikke længere opvarte narrøven.
Nej. Efter det.
Du behøver ikke bekymre dig for firmaet.
- Det sagde jeg ikke noget om. - Du...
Jeg sagde, at jeg havde...
Jeg havde mit eget firma, men jeg...
- Hvem har fortalt dig det? - Dig.
Nej. Har Marty fortalt dig det?
Pointen er, at du endelig er fri til...
Nej. Pointen er, at det her føles helt forkert.
Helt ærligt. Det gik lige så godt.
- Sæt dig nu. - Tak, doktor.
Tak, fordi du ville tale med mig.
Og jeg er taknemmelig for, at du har kunnet hjælpe min bror.
Hvad er problemet, Phyllis?
Det virker, som om du har et problem med mig.
Du er en flink fyr. Og en dygtig terapeut.
Jeg er ikke lige så klog som dig,
lige så veluddannet eller lige så dekoreret.
Men mine instinkter fejler intet.
Og jeg stoler ikke på dig, dr. Herschkopf.
Så pas nu på.
Jeg holder øje med dig.
Det ser godt ud, venner. Tak for hjælpen.
- Hej, dr. Ike. - Hej, Marty.
Hvad siger du så?
Det ser drøngodt ud.
Ja, gør det ikke? Det kan vi takke dig for.
Vi har gjort store fremskridt.
Det er en skam, vi er nødt til at stoppe.
Din søster henvendte sig.
- Hvad? - Hun kom ind på mit kontor.
Jeg forstår ikke, hvad det er, du siger.
Phyllis?
Kvinden har et horn i siden på mig.
Det passer ikke.
Det var hendes idé, at jeg skulle gå i terapi.
- Det har jeg sagt. - Ja.
Fordi du skal fungere.
Fordi hun har brug for dine penge.
For, at du passer børnene.
Hvornår siger du fra over for hende?
I kommer ingen vegne, før du gør det.
Du finder aldrig en kone, så længe hun opfører sig som din kone.
Jeg er ked af det, Marty.
Det går ikke. Det er slut.
Det må du ikke sige.
Jeg vil gerne behandle dig, Marty.
- Jeg vil gerne hjælpe. - Det gør du også.
Men jeg vil ikke finde mig i den behandling.
- Du sagde "men." - Det er nødvendigt af og til.
Et "men" kan udtrykke en grænse.
Jeg lover, at du ikke får flere problemer med hende.
Jeg taler med hende. Hun har det ikke nemt.
Og hun vil trække dig med ned.
Hun vil forhindre, at du udvikler dig.
Marty, du har rykket dig gevaldigt.
Du er på vej mod noget vidunderligt.
Jeg er ked af, at det er nødt til at stoppe her.
Dr. Ike, vær nu sød.
Hav en god premiere.
Du kan sige til din søster, at hun har vundet.
- Hun kan få dig i fred. - Hør.
Jeg har brug for dig. Jeg vil ikke vælge mellem jer.
Det skal du heller ikke. Jeg vil ikke komme imellem et søskendepar.
Selv ikke når den ene ødelægger den anden.
Held og lykke, Marty.
Beklager, Irving. Det ligner ikke Marty at komme for sent.
- Det gør ikke noget, Phyllis. - Okay.
Vil du fortælle mig, hvad der skal ske i dag?
Der skal overføres nogle penge fra fonden til min konto.
Og det skal gå stærk.
Ellers må jeg sælge min børn til sigøjnerne.
Hvad?
Det er en talemåde, skat.
- Jeg hjælper gerne. - Tak.
Du skal bare udfylde en formular.
Den finder vi. Du skriver under,
og så underskriver Marty den anden.
Super. Han er lige på trapperne.
Okay.
Behøver du stå lige der?
Gå over til de andre.
Du gør mig nervøs. Sæt dig nu ned.
Marty?
Undskyld mig.
Hvor har du været?
Jeg har ventet på dig hos advokaten.
Og før det? Du har talt med dr. Ike.
Se selv.
Der kan du bare se.
Han har sladret. Selvom jeg bad ham holde tæt.
Det var en test, og han dumpede.
Du skal til at behandle mig med respekt.
Marty, hør her.
Jeg forstår, hvorfor du kan lide ham. Han var meget venlig.
Men han har ingen grænser, og jeg stoler ikke på ham.
Du er ikke så god til at bedømme mænd.
Jeg orker ikke at høre på det vrøvl.
Og jeg orker ikke, at du trækker mig med ned
og forhindrer mig i at udvikle mig.
Hold op med at være en nar
og frigiv pengene, så jeg kan tage mig af den anden nar.
Nej. Det vil jeg ikke.
Jeg vil ikke anspore dig mere.
Hvad snakker du om? Det er mine penge.
Ingen af os kommer nogen vegne,
hvis jeg altid giver efter.
- Det er ham, der taler nu. - Mor og far gav mig ansvaret.
Hvis jeg bliver ved med at give dig penge, lærer du intet.
Så jeg er nødt til at holde op med at anspore dig.
Det er ikke dig, der taler.
Det er dr. Pikhoved.
Nej, det er mig, der siger til dig, at i øjeblikket
mangler der sunde grænser i det her forhold.
Hvad fabler du om? Sunde grænser?
Din terapeut afholdt en workshop på dit kontor, for fanden!
Det var dig, der sladrede til rabbineren om min bar mitzvah!
- I guder. - Du behandler mig som et barn.
Gud forbyde, at du skal føle dig som et barn til din bar mitzvah.
Og så opsøger du min terapeut?
Hvor vover du at frarøve mig mine egne penge, fordi din terapeut siger det?
Det er min beslutning.
Ja, det tror du vel, det er, Marty. For han har taget bolig i dit hoved.
Når jeg siger det her, håber jeg, I begge to kan høre mig.
Hej, Marty. Hej, Ike.
Rend mig!
Hej.
Hej, Bonnie. Godt at se dig.
I lige måde. Alt vel? Du ser lidt bleg ud.
Hård dag.
Kom ind.
Okay.
Er du klar, hvor stolt jeg er?
Du har sat foden ned, du har været ambitiøs, og se, hvor det har bragt dig.
Tak, dr. Ike. Det betyder meget.
Se lige det bagtæppe. Det er vores bagtæppe.
De ser på vores bagtæppe!
- Ja. - Det ser fantastisk ud.
Smukt.
Har hun et stearinlys?
Du huskede vel at sige, at I minimerede brandsikringen?
Nej. Jeg sagde, det var et særligt gardin til en særlig forestilling.
Det skal nok gå.
Ja, ikke?
Han ligner virkelig Jesus.
Nu er der endnu et lys.
Ja.
Nu er der tre lys. Tre ægte stearinlys.
Ja, nu er der tre.
De er lige lovlig tæt på tæppet.
Ja, gid de gik hen mod forgrunden.
Det ville være bedre.
Uha, det er mange lys.
Det er da historisk unøjagtigt.
De havde ikke stearinlys dengang.
Åh nej, er det en fakkel?
Er det ægte eller kunstig ild?
Hvad fanden er kunstig ild?
- Det er en slags fest. - Eller et klanmøde.
Jesus er godt nok smidig.
Kan du lugte røg?
- Ja. - Jeg kan lugte røg.
Kan I lugte røg?
Nej?
Nej, I må ikke løbe!
Jeg får det dårligt.
Vi står i flammer om ti minutter.
Nogen må udløse brandalarmen.
- Ja, gør det. - Jeg udløser brandalarmen.
Gør det.
Jeg udløser brandalarmen.
Nu gør jeg det.
Okay.
Hej, Don.
- Er Marty her? - Han er faktisk i byen.
- I byen? - Han gik for et stykke tid siden.
Nå, men han er nok snart tilbage. Jeg venter bare på ham.
Det er fint.
JEG DANSEDE RØVEN UD AF BUKSERNE TIL MARTYS BAR MITZVAH
To forskellige roste tæppet.
To?
Du milde. Det er jo en drøm.
Det var et flot bagtæppe.
Det skal nok få gang i forretningen.
Åh gud. Rød alarm.
Er det Raul Julia?
Klokken fem.
Det tror jeg.
Ike, jeg er lidt træt. Skal vi tage hjem?
Hjem? Det er premiereaften.
Din mand er kongen af Broadway. Natten er ung.
Det er helt sikkert Raul Julia.
Jeg tager en taxa, og så kan I to more jer.
Det har I fortjent.
Okay.
- Godt gået. - Tak, Bonnie. Godnat.
Marty.
Tag et billede af mig, men få Raul med.
Okay.
Et skridt til højre.
Ja.
Lidt den vej.
Godt.
- Lykkedes det? - Ja.
Ja?
- Perfekt. - Sikke en aften.
- Fantastisk. - Sådan går det, når man er ambitiøs.
Godt gået, Marty.
Det er din fortjeneste.
Nej, nej, nu skal du bare tage imod.
Vær stolt af dig selv. Jeg er stolt af dig.
Jeg vil aldrig kunne takke dig nok.
Hold op.
Medmindre...
Kunne du tænke dig at arbejde for AFC?
Som fuldtidskonsulent?
Mener du det?
Ja. Jeg ville ikke stå her, hvis det ikke var for dig.
Se, hvad vi kan opnå sammen.
Lad mig lige tænke... Okay.
Jeg troede, du ville sige nej.
Nej, det er da pragtfuldt.
Sådan.
Sikke en aften.
- Den bliver bedre og bedre. - Og bedre.
Jeg er sikker på, jeg så Daniel J. Travanti i baren.
-Distrikt Hill Street? - Nemlig.
Kom. Lad os få et billede med ham.
Hallo?
Fandens.
SE DET ER GRÆNSEOVERSKRIDENDE
For pokker.
- Hallo? - Dr. Ike, det er Marty.
Det er en nødsituation.
Makker, klokken er 2 om natten.
-Vi tager den næste gang. - Vent. Jeg er blevet røvet.
Af Phyllis.
Hvad?
Hvad har hun stjålet?
Smykkerne.
Mine forældres smykker, som vi arvede.
Jeg ved, hvor meget de er værd.
Måske en halv million.
Hallo?
Vi må mødes i morgen til en akut konsultation.
-Vi skal have et komplet estimat. - Nej.
Jeg skal op til huset i Hamptons.
Der er en masse arvestykker deroppe, som Phyllis kan stjæle.
Og Zürich-kontiene.
Og obligationerne. Åh nej.
Jeg er tæt på at besvime.
Politiet tager derop i morgen.
- Men måske er det for sent. -Marty, stop.
Du skal beskytte dine værdigenstande.
Der er for meget på spil.
Du er nødt til at tage op til huset nu.
Jeg tager med.
Vil du det?
Ja.
Bare rolig. Jeg skal nok hjælpe dig.
Okay.
Tak.
Hendes bil er her ikke. Det er et godt tegn.
Er du vokset op her?
Det er et sommerhus.
Jeg tjekker ovenpå.
Det hele er her vist. Syv, ni, tretten.
Jeg tjekker lige pengeskabet.
Hun har ikke været her.
Det er godt.
Alt er godt.
Undskyld. Jeg føler, jeg har spildt din tid.
Nej, nej.
Ejer I huset sammen?
Jeg købte Phyllis' andel for nogle år siden.
Hun har stadig en nøgle.
Tak.
- Tak, fordi du tog med. - Hvor ofte er er du her?
Et par gange om sommeren.
Jeg glemmer det af og til.
Det er bare endnu en af mine forældres ting, jeg skal tage mig af.
Ja. Klart.
Marty,
jeg tror, jeg har en ny forståelse af dit problem.
Du er rig.
Du har fået alting foræret.
Penge, et firma, et hus.
Og fordi du aldrig har kæmpet, har du ikke lært at nyde
eller sætte pris på det.
Når folk lugter rigdom, bliver de til vilde dyr.
Pengene beskyttede dig måske, da du var barn,
men nu udgør de en trussel for dig.
Og sandheden er,
at folk udnytter dig.
Og du tillader det.
Phyllis gjorde det.
Og Deborah.
Hvad kan jeg gøre ved det?
Du behøver ikke gøre noget ved det,
for nu vil jeg beskytte dig.
Jeg tager mig af det hele.
Tak, dr. Ike.
Det var så lidt, Marty.
Det var så lidt.
Det her er kun begyndelsen.
Tekster af: Mads Moltsen